section_heading: Biološke karakteristike
paragraph_text: Hoppip je maleno, okruglo biće, s dva duga lista koja mu izbijaju na vrhu glave. Imaju malene ruke i noge, s velikim ušima nerazmjernima za njihovo tijelo, koje koriste za osluškivanje vjetra. Hoppip ima veoma lagano tijelo i osjetljiv je na snažne vjetrove. Kada Hoppip osjeti približavanje oluje, zakačit će se svojim listovima za listove ostalih Hoppipa u nastojanju da ga vjetar ne otpuše. Ako se Hoppip nađe sam tijekom oluja, pokušat će se uhvatiti za tlo svojim malenim nožicama da ga vjetar na bi otpuhao. Unatoč opasnostima s kojima se Hoppip suočava na snažnim vjetrovima, uživa u nježnim povjetarcima i može lebdjeti na najsmirenijim vjetrovima te ovako nošen može prevaliti velike udaljenosti.